
Møteinnkalling

	Møte:
PROGRAMRÅDET for 1. avdeling
	Sted:
Rom Grupperom 298B, Farmasibygningen
	Tid:
03.06.2025, kl. 09.15-11.00

	Møteleder:
Trine Grønhaug Halvorsen 
	Referent: 
Martin Dahl

	Inviterte medlemmer
Natasa Nicolic
Joseph Azuma
Beata Mohebi
Andrea Angelov
[bookmark: _Hlk188616197]Arne Løvseth
Martin Kratzsch
Torstein Helleve
	Fraværende: 





Godkjenning av møteinnkalling og agenda

Referat fra møte 4.03.2025
Referatet var godkjent på sirkulasjon.

Orienteringssaker
Orientering fra siste møte i Utdanningsutvalget ved Trine
· Helsedirektoratet vurderer å utvikle en fagprøve for provisorfarmasøyter, som vil inkludere både teoretiske og praktiske elementer. Denne fagprøven vil bli et alternativ til, eller et supplement til, eksisterende innpassprogrammer. Deltakerne vil ikke oppnå en mastergrad gjennom denne ordningen. Det er planlagt at det skal være separate prøver for henholdsvis bachelorutdannede og provisorfarmasøyter, der lovkunnskap også vil bli en del av vurderingen.
· Det er 17 søkere på innpassingsopptaket. 
· Det har vært en oppgang i antall søkere. 988 søkere totalt. 186 med førsteplass. 


Studiesaker 
SAK PR/11-25 Nytt fra profilerings utvalget
· I 2026 har vi som mål å være på plass i LVB og planlegger å øke studentantallet fra dagens 70 til opptil 96. For å rekruttere flere studenter har det vært møter om profileringsaktiviteter. 
· Instituttet har søkt Stiftelsen til fremme av norsk apotekfarmasi om støtte til en rekrutteringskampanje. Det er foreslått å lage videoer for sosiale medier. 
· Det har blitt meldt at vi trenger støtte fra Universitetet i Oslo (UiO) for å rekruttere tilstrekkelig med studenter til å fylle alle plassene på studiet etter flytting til LVB.
· Det er også et mål å få i gang flere skolebesøk, som tidligere ble administrert av fakultetet, men som nå ligger under instituttet. Til nå har det vært få skolebesøk, kun to. Studentene som i dag har ansvar for dette ønsker å avslutte oppdraget ettersom de skal ta master. De har opplevd lite respons og har eksempelvis ikke fått svar fra flere av skolene. Det lave antallet skolebesøk gjør det vanskelig å vurdere effekten av dette arbeidet. 
· På den åpne dagen ved UiO hadde FAI fire foredrag i tillegg til to stands med studenter.

SAK PR/12-25 Oppfølging av organisering av emneromene i Canvas  
Det er behov for oppfølging rundt organiseringen av emnerommene i Canvas, spesielt med tanke på inndelingen i filer og moduler. Det har blitt lagt merke til at det er ulike standarder blant de ulike emneansvarlige. For å forbedre oversikten er det foreslått at hver modul bør inneholde informasjon om læringsmålene og relevante filer som er knyttet til innholdet.
Anders Viks sider blir trukket frem som "gullstandarden" for hvordan emnerommene kan struktureres. Det ble foreslått at temaet kunne tas opp på et allmøte. Et annet forslag er at emneansvarlige kan vise frem sine egne Canvas-rom under introforelesningen. Dette vil kunne avdekke om sidene er logisk oppbygd, og gi mulighet for erfaringsutveksling og forbedringer i organiseringen av emnerommene.

SAK PR/13-25 Retningslinjer og praksis ved avlyst undervisning/forelesninger
Det bør legges ut informasjon på Canvas om eventuelle avlysninger, og presentasjonen fra forelesningen bør også publiseres der. Dette anbefales å gjøres før forelesningen uansett. Ny forelesning kan vurderes hvis mulig.
Diskusjonssaker 
SAK PR/14-25 Samarbeid med profileringsutvalget framover
Handler hovedsakelig om rekruttering til LVB. Diskutert samtidig med PR/11-25
SAK PR/15-25 Læringsassistenter 
Det er blitt satt av kr 100.000 til læringsassistenter for 2026. Dette er kr 50.000 lavere enn i fjor, men det er en fordel at summen er kjent tidlig slik at læringsassistenter for vårsemesteret alt kan rekrutteres alt i høstsemesteret. Tidligere har det vært brukt ca. 80.000 kroner kun i høstsemesteret. Med begrensende midler er det viktig at programrådet diskuterer og vedtar hvordan midlene best kan fordeles. Dette vil bli gjort i programrådsmøte tidlig på høsten.
SAK PR/16-25 Planlegging av emne-gjennomgang/invitasjon av emneansvarlige til programrådet
Emneansvarlige inviteres til å presentere sitt emne i programrådet. Tanken er at samtlige emner skal gjennomgås gjennom en 3-4 års periode. For eksempel ett emne per møte når det ikke er gjennomgang av emnevalueringer. 
Eventuelt 
Tidspunkter for møter høsten 2025 er foreslått til:
· mandag 18. august
· mandag 6. oktober
· mandag 17. november

